
    РЕПУБЛИКА БЪЛГАРИЯ            

     МИНИСТЕРСТВО НА ОБРАЗОВАНИЕТО И НАУКАТА

     РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД 

Услуга: 

Издаване на удостоверение за признаване на квалификационни кредити

ПРОЦЕДУРА ПРИЗНАВАНЕ ПОВИШАВАНЕ НА КВАЛИФИКАЦИЯТА НА ПЕДАГОГИЧЕСКИТЕ СПЕЦИАЛИСТИ  
 

I. В КОИ СЛУЧАИ МОЖЕ ДА СЕ ПОДАДАТ ДОКУМЕНТИ ЗА ПРИЗНАВАНЕ ПОВИШАВАНЕ НА КВАЛИФИКАЦИЯТА НА ПЕДАГОГИЧЕСКИТЕ СПЕЦИАЛИСТИ
Педагогически специалист, който желае признаване на повишаването на квалификацията, подава заявление по образец (приложение № 16) до началника на Регионалното управление на образованието – Благоевград, към което прилага:
1. Копие от документ, удостоверяващ повишаване на квалификацията, в който е видно съдържанието, продължителността на проведеното обучение или участие в квалификационни форми по чл. 46, т. 1, буква „д“ на Наредба № 15/22.07.2019 г. за статута и професионалното развитие на учителите, директорите и другите педагогически специалисти с доклад, съобщение, презентация или публикация и др.  

2. Документи за повишаване на квалификацията, проведена от организации в друга държава членка или трета държава извън определените по чл. 43 от Наредба № 15/22.07.2019 г. за статута и професионалното развитие на учителите, директорите и другите педагогически специалисти, в превод на български език от лице, извършващо преводи по реда на глава трета от Правилника за легализациите, заверките и преводите на документи и други книжа, утвърден с Постановление № 184 на Министерския съвет от 1958 г. ( обн., ДВ, бр. 73 от 1958 г.; изм. и доп., бр. 10 от 1964 г., бр. 77 от 1976 г., бр. 98 от 1982 г., бр. 77 от 1983 г., бр. 103 от 1990 г. и бр. 95 от 2017 г.; изм., бр. 7 от 2019 г. ).   

3. Документи за квалификация, проведена от организации в друга държава членка или в трета държава извън определените по чл. 43 Наредба № 15/22.07.2019 г. за статута и професионалното развитие на учителите, директорите и другите педагогически специалисти, по предложение на културния институт и/или на посолството на съответната страна, на културния и/или на образователния отдел към него – в превод на български език от заклет преводач, в случай че документът не е издаден и на български език.

4. Документи за повишаване на квалификацията, проведена в рамките на междуправителствена спогодба, в която Министерството на образованието и науката е страна, се представят в превод на български език от заклет преводач, в случай че документът не е издаден и на български език.     
Във връзка с чл. 49, ал. 3 от Наредбата един квалификационен кредит се присъжда за: 

- участие в обучение с продължителност 16 академични часа, от които не по-малко от 8 академични часа са присъствени; 

- подготовка, представяне и публикуване на доклад от педагогически форум от международно, национално или регионално ниво; 

- научна или научно-методическа публикация в специализирано издание. 
По компетентностите от професионалния профил на педагогическия специалист – посочени в Приложенията към Наредба № 15/22.07.2019 г. за статута и професионалното развитие на учителите, директорите и другите педагогически специалисти квалификацията следва да е проведена след влизане в сила на Наредба № 12, а именно от 01.09.2016 г. и отговаря на горните условия.  
II. ПОДАВАНЕ НА ДОКУМЕНТИ
1. Два пъти годишно от 1-во до 10-о число на месеците февруари и юли.
2. В РУО – Благоевград, при председателя на комисията, а при негово отсъствие – при член на комисията, за предварителен преглед пълнотата на представените документи.
3. Следва – входирне в дневника за входяща кореспонденция на РУО – Благоевград.
4. Не се заплаща такса.
5. Документите, които се подават от лицето са:         
     5.1. Заявление по образец (приложение № 16 от Наредба № 15/22.07.2019 г. за статута и професионалното развитие на учителите, директорите и другите педагогически специалисти) до началника на съответното регионално управление по образованието. Може да се изтегли от сайта на РУО, да се принтира от Наредбата или да се получи на място.         
    5.2. Копие от документ, удостоверяващ повишаване на квалификацията, в който е видно съдържанието, продължителността на проведеното обучение или участие в квалификационни форми по чл. 46, т. 1, буква „д“ с доклад, съобщение, презентация или публикация и др.         
    5.3. Документи за повишаване на квалификацията, проведена от организации в друга държава членка или трета държава извън определените по чл. 43, в превод на български език от лице, извършващо преводи по реда на глава трета от Правилника за легализациите, заверките и преводите на документи и други книжа, утвърден с Постановление № 184 на Министерския съвет от 1958 г. ( обн., ДВ, бр. 73 от 1958 г.; изм. и доп., бр. 10 от 1964 г., бр. 77 от 1976 г., бр. 98 от 1982 г., бр. 77 от 1983 г., бр. 103 от 1990 г. и бр. 95 от 2017 г.; изм., бр. 7 от 2019 г. ).         
    5.4. Документи за квалификация, проведена от организации в друга държава членка или в трета държава извън определените по чл. 43, по предложение на културния институт и/или на посолството на съответната страна, на културния и/или на образователния отдел към него – в превод на български език от заклет преводач, в случай че документът не е издаден и на български език.
    5.5. Документи за повишаване на квалификацията, проведена в рамките на междуправителствена спогодба, в която Министерството на образованието и науката е страна, се представят в превод на български език от заклет преводач,  в случай че документът не е издаден и на български език.

      Допълнително при необходимост се представят и други документи, посочени от комисията по чл. 52, ал. 1 от Наредба № 15/22.07.2019 г. за статута и професионалното развитие на учителите, директорите и другите педагогически специалисти.
    При подаване на заявлението лицето представя за сверяване на данните лична карта, както и оригиналите на документите. 
     Не се приема за разглеждане заявление, към което не са приложени изискуемите документи или лицето не представи оригиналите им.
    Документите се легализират, превеждат и заверяват в съответствие с Конвенцията за премахване на изискването за легализация на чуждестранни публични актове, с подписаните договори между Република България и държавата, в която са издадени, или по реда на Правилника за легализациите, заверките и преводите на документи и други книжа. 
III. ПРИЗНАВАНЕ НА КВАЛИФИКАЦИОННИ КРЕДИТИ И ИЗДАВАНЕ НА УДОСТОВЕРЕНИЕ       
   Срокът за признаване повишаването на квалификацията на педагогическите специалисти и издаването на удостоверение е 7 дни от подаването на заявлението. Срокът за произнасяне може да бъде удължен в случай, че се налага да бъдат изискани допълнително документи, свързани с признаването.       
    Издава се удостоверение, когато е изпълнено и изискването, приравнените академични часове да отговарят на изискваната продължителност на обучение т. е. 1 квалификационен кредит за 16 академични часа.
     За участие в конференция с доклад или презентация, както и за публикация (със съответни изисквания), се признава един квалификационен кредит.
     Началникът на регионалното управление на образованието отказва признаване, когато: 
- е установено, че организацията, извършила обучението или провела форма за повишаване на квалификацията по чл. 46, т. 1, буква „д", не е легитимна - не съответства на посочените в чл. 50, ал. 2 или 3 организации или институции; 

- придобитата квалификация не е свързана с компетентности от професионалния профил на съответния педагогически специалист.
     Отказът се мотивира и началникът на съответното регионално управление на образованието писмено уведомява заинтересованото лице за отказа.
     Получаване на издадените удостоверения – в РУО – Благоевград, лично, след уведомяването на лицето за признатото повишаване на квалификацията.  
       Заявителите на услугите, изразили желание документите да бъдат получени чрез лицензиран пощенски оператор се изпращат:

- като вътрешна препоръчана пощенска пратка за сметка на заявителя (получателя). Цената на пощенската услуга се заплаща от заявителя при доставяне на пратка;

 - с международна препоръчана пощенска пратка или с международна куриерска услуга на адрес посочен в заявлението, след предплащане на цената за пощенските услуги от заявителя към РУО – Благоевград, по цени, определени от „Български пощи“ ЕАД. 
       Цената за пощенската услуга се заплаща от РУО на лицензирания пощенски оператор при подаване на пратката.

